François (Orléansi hertsog)

François Gaston Michel Marie d’Orléans (15. august 1935 Woluwe-Saint-Pierre, Belgia – 11. oktoober 1960 Iferhounène, Alžeeria) oli Prantsusmaa sõjaväelane (alamleitnant).

Tema vanemad olid Prantsusmaa (Orléansi) kuningliku perekonna pea, Pariisi krahv Henri (1908–1999) ja Orléans-Bragance'i printsess Isabelle (1911–2003). Kuni 1949. aastani elas ta koos vanematega eksiilis Belgias, Marokos, Hispaanias ja Portugalis. 1949. aastal lõpetas ta Beauvais' põllumajandusinstituudi ja 1959. aastal Cherchelli sõjakooli. Langes Alžeerias. Isa nimetas ta postuumselt Orléansi hertsogiks ja vabariigi president Charles de Gaulle Auleegioni rüütliks. 

Maetud Dreux' kabelisse 16. jaanuaril 1961.

Kategooria:Orléansi hertsogid
Kategooria:Auleegioni rüütlid
Kategooria:Sündinud 1935
Kategooria:Surnud 1960